Technický list: **CYKLON Mazivo s teflónom HS 40**

Číslo tovaru: 1907001

**CYKLON HS 40** je univerzálne použiteľný mazací prostriedok slabožltej farby s prímesou teflónu, s výbornou vzlínavosťou a priľnavosťou. Je garanciou silnej priľnavosti aj na rotujúcich a otáčajúcich sa dieloch. Má veľmi dobré mazacie vlastnosti a prenikne aj do najmenších štrbín, čím zabezpečí celoplošnú ochranu proti korózii. Nepoškodzuje gumu, tesnenia, plasty, lak a je odolný voči slanej vode, slabým kyselinám a lúhom. Neobsahuje silikón, živice ani kyseliny. Teplotný rozsah použitia od - 30ºC do +200 ºC , krátkodobo do + 250 ºC .

# Oblasť použitia

Dokonalé mazanie miest s malou toleranciou a vysokým tlakovým zaťažením napr.:

* lanovody
* pánty
* kĺbové spojenia
* tiahla riadenia, plynu a spojky
* reťaze
* klzné koľajnice
* puzdrá ložísk
* voľnobežné ozubenia
* škrtiace klapky

# Návod na použitie

Pred nanesením odporúčame povrch dôkladne očistiť CYKLON Montážnym čističom. Nastriekať na podklad, spravidla stačí jedna aplikácia. Pred použitím nádobu dobre pretriasť.

# Upozornenie

Nádoba je pod tlakom. Chrániť pred slnečným žiarením a teplotami nad 50ºC. Neprepichovať a nehádzať do ohňa a to ani po spotrebovaní obsahu. Nestriekať do ohňa alebo na žeravé predmety. Uschovávať mimo zdrojov horenia, nefajčiť.